text: Aflyst landskamp er megatræls
  12 september 2017 kl. 15.50
  Det skulle have været en fodboldfest på et udsolgt Casa Arena. Nu er det hele aflyst. 
  Megatræls.
  Det er ordet fra Lars Helms i Horsens. Han er roligan og sidder på et helt tomt Casa Arena i Horsens. Det var der, der skulle have været fuldt hus på fredag. Alle 9000 billetter var solgt. Det var der, kvindelandsholdet skulle have brilieret i en suveræn fodboldfest, når de selvfølgelig ville udspille Hollands kvindelandshold.
  De vandt ganske vist em-finalen over netop Danmark for nylig, men på Casa Arena på fredag ville det være selvfølgelig være omvendt, og fodboldfesten ville være total.
  Nu er det hele aflyst.
  Lars Helms, roligan, Horsens.: "Megatræls."
  Spillerne og DBU kunne ikke blive enige om deres pris for at stille op for Danmark. De opgav at finde en forhandlingsløsning, i stedet er de gået hver til sit. Det samme kan deres ellers hurtigt voksende fanstyrke gøre.
  Hør Lars Helms sige sin mening om det i klippet her - Eller se hele indslaget øverst i artiklen:
  
  
  